

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

Daugavpilī

2021.gada 14.oktobrī **Saistošie noteikumi Nr.54**

 (prot. Nr.41, 12.§)

APSTIPRINĀTI

ar Daugavpils domes

2021.gada 14.oktobra

lēmumu Nr.649

**Saistošie noteikumi par līdzfinansējumu izglītības ieguvei pašvaldības dibinātajās profesionālās ievirzes sporta izglītības iestādēs**

*Izdoti saskaņā ar*[*Izglītības likuma*](https://likumi.lv/ta/id/50759-izglitibas-likums)[*12.panta*](https://likumi.lv/ta/id/50759-izglitibas-likums#p12)*2.1 daļu*

1. Saistošie noteikumi (turpmāk – noteikumi) nosaka līdzfinansējuma maksu, tās apmēru un samaksas kārtību par izglītības ieguvi Daugavpils valstspilsētas pašvaldības (turpmāk - pašvaldība) dibinātajās profesionālās ievirzes sporta izglītības iestādēs (turpmāk – sporta skola).

2. Līdzfinansējuma apmērs EUR 10.00 (desmit *euro* 00) mēnesī.

3. Līdzfinansējumu maksā par 10 kalendārajiem mēnešiem gadā.

4. Līdzfinansējumu maksā likumiskie pārstāvji, kuru bērni sporta skolā apgūst profesionālās ievirzes sporta izglītības programmas.

5. Pamatojoties uz izglītojamā likumiskā pārstāvja iesniegumu, no līdzfinansējuma maksas attiecīgajā mācību gadā tiek atbrīvoti:

5.1. izglītojamie ar invaliditāti;

5.2. izglītojamie, kuri atrodas aizbildnībā vai ievietoti audžuģimenē;

5.3. izglītojamie no trūcīgām vai maznodrošinātām mājsaimniecībām;

5.4. bāreņi;

5.5. izglītojamie, kas ir iekļauti Latvijas sporta veidu federāciju apstiprinātajā izlašu dalībnieku sarakstā individuālajos sporta veidos un Latvijas sporta veidu federāciju apstiprinātajā izlašu dalībnieku un kandidātu sarakstā komandu sporta veidos, sākot no U-15 grupas;

5.6. sākuma sagatavošanas grupas izglītojamie pirmos četrus mēnešus.

6.Pamatojoties uz izglītojamā likumiskā pārstāvja iesniegumu, atvieglojumi tiek piemēroti attiecīgajā mācību gadā izglītojamajiem, kuru deklarētā dzīvesvieta ir Daugavpilī:

6.1. 50 % apmērā, par katru izglītojamo no daudzbērnu ģimenes;

6.2. 25 % par katru izglītojamo, ja izglītības programmu apgūst divi bērni no vienas ģimenes.

7. Ja izglītojamais sakarā ar slimību nav apmeklējis treniņus ilgāk par divām nedēļām, par kavēto laika periodu līdzfinansējuma maksu neaprēķina, pamatojoties uz likumiskā pārstāvja iesniegumu un ārsta izziņu.

8. Lēmumu par atbrīvojumu no līdzfinansējuma maksas, atvieglojumu piešķiršanu vai atteikumu, atskaitīšanu no sporta skolas pieņem sporta skolas direktors, pamatojoties uz pedagoģiskās padomes lēmumu.

9. Līdzfinansējumu maksā uz sporta skolas norādīto norēķinu kontu, pamatojoties uz sporta skolas izrakstīto rēķinu.

10. Rēķins par iepriekšējo mēnesi tiek izrakstīts līdz kārtējā mēneša 15.datumam, un līdzfinansējums par iepriekšējo mēnesi atbilstoši rēķinam samaksājams līdz kārtējā b mēneša beigām.

11. Līdzfinansējuma maksu par  visu mācību gadu var veikt avansā. Ja izglītojamais izstājas no sporta skolas, avansā iemaksātais līdzfinansējums tiek atmaksāts likumiskajam pārstāvim.

12. Līdzfinansējuma maksa tiek izmantota treneru algu likmju palielināšanai, izvērtējot trenera darba intensitāti un personīgo ieguldījumu sporta skolas attīstībā.

13. Ja vairāk nekā 3 mēnešus nav veikta līdzfinansējuma maksa, izglītojamais tiek atskaitīts no sporta skolas.

14. Ja treniņi nav notikuši ārkārtējās situācijas vai valstī noteikto ierobežojumu dēļ, vai pedagoga prombūtnes laikā, par attiecīgo periodu līdzfinansējuma maksa netiek aprēķināta.

15. Direktora lēmumu vai faktisko rīcību var apstrīdēt pašvaldības iestādē “Sporta pārvalde” (turpmāk – Sporta pārvalde).

16. Sporta pārvaldes lēmumu var apstrīdēt Daugavpils domē.

17. Daugavpils domes lēmumu var pārsūdzēt Administratīvā procesa likuma noteiktajā kārtībā.

18. Noteikumi stājas spēkā no 2022.gada 1.janvāra.

Domes priekšsēdētājs A.Elksniņš

*Dokuments ir parakstīts ar drošu elektronisko parakstu un satur laika zīmogu*.